钦定古今图书集成/明伦汇编/氏族典/第417卷 > 《廖用贤尚友录》 > 仵璪
## 钦定古今图书集成/明伦汇编/氏族典/第417卷 > 《廖用贤尚友录》 > 仵璪

按《六安州志》：“璪字时杰，凤阳太和人，姓午。至正丙午
会元。未受元职，因兵燹隐山林。明初，应求贤举，为英
山县令。未几，迁翰林学士，赐姓仵。一日随驾游紫荆
山，应制以上字为韵，有‘万里江山只一望’之句。上怒，
遂谪役蔬圃。后以撰碑及批点密书称旨，复起文华
殿大学士，日见亲信。累以老辞，不获，时时赐坐，撤莲”
炬送归第，其敬礼如此。洪武三十一年终于官。上谕
葬南京瓦砾坝。二子厚原遵遗命，同母徙居六安，遂
家焉。